BAe 146

Авро Ар-Жэй 85 маягийн агаарын хөлөг нь Английн БАЭ Системс (BAE Systems) компанийн Авро Ар-Жэй (Avro RJ) төрлийн агаарын хөлөгт багтдаг. Авро Ар-Жэй 85 тийрэлтэт агаарын хөлөг БАЭ 146 (BAE 146) маягийн богино болон дундын зайн тийрэлтэт хөдөлгүүр бүхий агаарын хөлгийн сайжруулсан загвар юм.

БАЭ 146 (BAE 146) агаарын хөлгийг залгамжлагч Авро Ар-Жэй 85 нь Люфтханза (Lufthansa),  Бритиш Эйрвэйз (British Airways) зэрэг дэлхийн олон орны агаарын тээврийн компаниудад ашиглагддаг.

Монгол улсад Изинис Эйрвэйз 2011 оны 8 сараас хойш ашиглаж байгаа бөгөөд одоогоор Авро Ар-Жэй 85 агаарын хөлөгийг 93 хүний суудалтай хувилбараар ашиглаж байна. Изинис Эйрвэйз-н ашиглаж байгаа Авро Ар-Жэй 85 нь Монголын орон нутгийн шороон зурвасууд дээр бууж байгаа хамгийн хүнд онгоц юм. 

Одоогийн байдлаар 61 агаарын тээвэрлэгчийн 248 Авро Ар-Жэй 85 маягийн агаарын хөлөг үйлчилгээнд ашиглагдаж байна.

Авро Ар-Жэй 85 маягийн агаарын хөлөг нь байгаль орчинд үзүүлэх сөрөг нөлөө бага, мөн бүрэн тоноглогдоогүй шороон болон нислэгийн богино зурваст нислэг үйлдэх бүрэн чадвартай, Монгол орны байгаль цаг уурын нөхцөлд бүрэн зохицсон цорын ганц тийрэлтэт хөдөлгүүр бүхий агаарын хөлөг юм. Нислэгийн найдвартай, аюулгүй ажиллагаанаас гадна Авро Ар-Жэй нь энэ ангилалдаа хамгийн дуу чимээ багатайгаар гэрчилгээжсэн.

Авро Ар-Жэй 85 ерөнхий үзүүлэлтүүд (Изинис Эйрвэйс ХХК-н онгоцоор):

Зорчигчдын тоо                               93
Онгоцны  урт                                 28.55 м
Өндөр                                        8.61 м
Хөөрөлтийн дээд хүнд                         43998 кг                
Хөөрөлтийн үеийн гүйлтийн зай                1700м
Буултын үеийн гүйлтийн зай                   1200м
Хурдны дээд хязгаар                          790км/цаг
Алслалт                                      2000км
Нислэгийн өндрийн дээд түвшин                10670м
Онгоцны даац                                 9433 кг

Ангилал:Богино зайн нисэх онгоц
Ангилал:Дөрвөн тийрэлтэт хөдөлгүүрт нисэх онгоц
Ангилал:Анхны нислэг 1981 он
Ангилал:BAE-Systems-Агаарын тээврийн хэрэгсэл